**Rătăcire**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am așternut în liniștea-nserării,

Pe cerul gol al nopții nesfârșite,

Petale smulse din floarea neuitării

De briza dragostei neîmplinite.

Cu-aroma lor eu ți-am pavat cărarea

Printre-nghetate roci cu nimb de stele,

Dar le-ai strivit, strivindu-mi și iertarea,

Făcându-mi praf și gândurile mele.

Din pulberea-nsetată de iubire

Împrăștiată-n vântul disperării,

Mă recompun în dulcea negândire

Din rămășițe triste-ale visării.

Dar seara vieții mele-ncet se lasă

Și orele se sfarmă-n zidul nopții,

Nici nu mai știu unde mai e acasă

Și rătăcesc în veșnicia sorții.

Căprar Florin